Δεν σ' το είπα; Το καλύτερο φαλάφελ των πέντε διαμερισμάτων.
Το διάβασα στο Eater. Το ξέρεις το Eater, έτσι;
- Ναι, φοβερό σάιτ. - Το λατρεύω.
Κι εγώ το γουστάρω.
Να επιστρέψουμε σ' αυτό που λέγαμε;
Φυσικά. Ήταν συναρπαστικό.
Έπεσαν στα χέρια σου κάτι email.
Ναι. Αποδείξεις μεταφορών. Εξαγορές. Συμβιβασμοί καταγγελιών.
Και ξέρω κόσμο που θα τα επιβεβαιώσει όλα αυτά.
- Ένας πρώην αντιπρόεδρος Προσωπικού. - Ναι.
Ένας παραγωγός απ' το βραδινό δελτίο.
Δυστυχώς, κανείς δεν μπορεί να συνδέσει απευθείας τον Φρεντ.
Παραείναι ξύπνιος.
Μα φυσικά, είναι στο επίκεντρο όλου αυτού.
Κανείς δεν τα κάνει όλα αυτά από μόνος του.
Όλοι παλεύουν να επιβιώσουν.
Μαζί κι εσύ.
Κοίτα. Απλώς... άκουσέ με.
Ας πούμε ότι προωθώ παρασκηνιακά κάποια στοιχεία σε δημοσιογράφο.
Στην Τάιμς ή κάπου αλλού
ή σε κάποιον νέο και διψασμένο, δεν ξέρω,
αλλά θα μπορούσα να αναφερθώ γενικότερα για συνέργεια του δικτύου.
Δεν θα έδινα λεπτομέρειες, αλλά θα τους έσπρωχνα προς τα κει,
και θα άφηνα να το ψάξουν.
Όλο αυτό θα διογκωθεί, ώσπου θα γίνει σαν εκτροχιασμένο τρένο.
- Μετά, θ' αράξουμε και... - Θα αφήσουμε να πάει σβάρνα τον Φρεντ.
Ναι.
- Θα... - Έχεις δει το Planet Earth, έτσι;
Το ντοκιμαντέρ για τη φύση;
Σειρά ντοκιμαντέρ, αλλά ναι. Πολύ συγκινητικό, και εκπαιδευτικό.
Δες το. Του Ντέιβιντ Ατένμπορο.
Τέλος πάντων, υπάρχουν κάτι ζώα, οι θηρευτές ενέδρας.
Κυνηγάνε τα πάντα, από αστερίες,
κεφαλόποδα, καρκινοειδή, αράχνες, φίδια, μέχρι κι αιλουροειδή.
Και οι θηρευτές ενέδρας περιμένουν το θήραμά τους
να πλησιάσει αρκετά προτού να χτυπήσουν.
Είναι μελετημένοι. Συνήθως κρύβονται,
καμουφλαρισμένοι, λίγο προτού χτυπήσουν.
Μα όταν χτυπήσουν, τελειώνει προτού αρχίσει.
Και υπάρχει και ο διώκτης θηρευτής. Διαφορετική στρατηγική.
Άμεσος. Επιθετικός.
Πετυχαίνει, όμως, μόνο όταν ο θηρευτής είναι ταχύτερος.
Δεν είμαι πρωτάρης. Είμαι πιο γρήγορος απ' ό, τι νομίζεις.
Όχι τόσο γρήγορος όσο ο Φρεντ.
Αυτός ο ερημότοπος είναι δικός του και τρέχει πολύ καιρό.
Είναι απίστευτα γρήγορος.
Δεν κυνηγάς τον Φρεντ Μίκλεν στ' ανοιχτά,
εκτός αν είσαι σίγουρος ότι μπορείς να τον πιάσεις.
Διαφορετικά, θα γυρίσει, θα σου επιτεθεί,
θα σε ξεντερίσει και θα φάει τα σπλάχνα σου καταμεσής της σαβάνας.
Κι αυτό θα πονέσει. Πολύ.
Τι σκατά να κάνω, τέλος πάντων;
Να περιμένεις, φίλε. Άκουγες τι έλεγα;
Μέχρι τη στιγμή που θα 'χουμε αρκετά πυρομαχικά.
Χειροπιαστές αποδείξεις, που συνδέουν τον Φρεντ με συγκάλυψη.
Ναι. Ωραία τα λες εσύ.
Εμένα έχει βάλει στο στόχαστρο, γαμώτο!
Πρέπει να σου πω ότι μοιάζεις απίστευτα απελπισμένος,
κι απ' αυτήν τη θέση δεν είναι να κάνεις κινήσεις.
Κι αυτό απ' το ντοκιμαντέρ σου το 'μαθες;
Όχι. Σουν Τζου. Η Τέχνη του Πολέμου.
Χριστέ μου, ας με σκοτώσει κάποιος.
Κοίτα, Τσιπ. Είσαι κουρασμένος.
Μόλις γύρισες απ' το Λ.Α.
Συγκεντρώσου στην εκπομπή.
Και κάνε υπομονή.
Περίμενε.
Καληνύχτα, Τσιπ!
Ναι. Άντε γαμήσου. Καληνύχτα.
Και επιτέλους, έχουν προκύψει νέες λεπτομέρειες
για την κατάσταση του Γουάινστιν λίγες ώρες προτού απολυθεί.
Σε ένα email που διέρρευσε στον Τύπο, έγραψε σε φίλους και συναδέλφους
"Θέλω απεγνωσμένα τη βοήθειά σας.
Δώστε μου χρόνο να κάνω ψυχοθεραπεία.
Μην αφήσετε να απολυθώ.
Χρειάζομαι μόνο τη στήριξη της βιομηχανίας".
Πολύ ενδιαφέρον.
ΑΠΟΛΥΣΗ ΓΟΥΑΪΝΣΤΙΝ
Δείχνει ξεκάθαρα πώς λειτουργούσε
και πώς χειραγωγούσε τους γύρω του.
Ναι, το ξέρω. Γι' αυτό κράτησε τόσο η κουλτούρα της σιωπής.
Τι σκατά κάνω;
ΝΕΑ ΥΟΡΚΗ
Πριν από μια βδομάδα,
μπήκες σ' ένα ασανσέρ
και με ρώτησες ποιος άλλος ήξερε τι γινόταν.
Ναι, ισχύει.
Αν θες να μάθεις πραγματικά, θα σ' τα πω χαρτί και καλαμάρι.
Και σε διαβεβαιώ, η πλοκή είναι σαιξπηρική.
Όσα έγιναν.
Ποιος ήξερε. Ποιος κάλυπτε.
Αυτό είναι κάπως γενικόλογο. Θα χρειαστώ λεπτομέρειες.
Βασικά, θέλω κάτι από σένα,
οπότε δεν θα αποκαλύψω τίποτα ακόμη.
Τι θα μπορούσες να θες από μένα;
Θέλω πίσω το παλιό μου βήμα.
Να πω την ιστορία μου.
Θέλω να μου πάρεις συνέντευξη στην εκπομπή.
Δεν υπάρχει περίπτωση για συνέντευξη.
Σου το λέω εξαρχής.
Όχι; Γιατί όχι;
Θα τρελαίνονταν τα "μηχανάκια".
Ναι, όπως κι οι επικριτές.
Και τα σόσιαλ μίντια.
Και δεν θα είχαμε με το μέρος μας την κοινή γνώμη.
Δεν σε κόβω να σου καίγεται καρφί για την κοινή γνώμη.
Επειδή με είδες για μισό λεπτό σ' ένα ασανσέρ μ' έμαθες κιόλας;
Όχι.
Κάνω λάθος, όμως;
Κοίτα, είσαι δημοσιογράφος. Σου φέρνω ένα ρεπορτάζ.
Ταπεινωμένος θηρευτής επιστρέφει στη βάση του
για να μιλήσει για την αξιοκατάκριτη συμπεριφορά του.
Και επίσης, σηκώνει το πέπλο
που προστατεύει τους εταιρικούς μαριονετίστες.
Που, βασικά, κουμαντάρουν όλη τη χώρα.
Θέλω να πω...
έλα τώρα!
Ξέρεις πως η Άλεξ δεν θα συμφωνήσει.
Ούτε κατά διάνοια. Ούτε κι ο Τσιπ.
Έχεις δίκιο. Η Άλεξ δεν θα θέλει να το κάνει,
για άπειρους λόγους.
Ο κυριότερος είναι ότι δεν είναι αθώα περιστερά και η ίδια.
Τι θες να πεις;
Δεν...
Δεν ήταν τυφλή.
Όσο για τον Τσιπ, είναι ξοφλημένος.
Αποκλείεται να επιβιώσει απ' όλο αυτό.
Είναι μοιραίο.
Δεν τα βάζεις με τη μοίρα.
Ξέρω τι κάνεις.
Σοβαρά; Σε παρακαλώ, για πες μου τι κίνητρο έχω.
Γιατί πολύ το ευχαριστιούνται να το κάνουν όλοι.
Δεν το κάνεις από αλτρουισμό,
για να καταστρέψεις τα μεγάλα, κακά στελέχη του UBA.
Το κάνεις με την ελπίδα να απαλλαγείς.
Και δεν θα σε βοηθήσω σ' αυτό.
Μπράντλεϊ, να σου πω.
Έχω αποδείξεις.
Και μπορώ να βρω μάρτυρες.
Τι σόι μάρτυρες;
Αυτήν τη στιγμή, μου έρχεται μία.
Μια γυναίκα με την οποία είχα σχέσεις.
Βασικά, με χρησιμοποίησε για ν' ανέβει επαγγελματικά.
Δεν με μισεί.
Και νομίζω πως θα την πείσω να με στηρίξει.
Σου προσφέρω μια είδηση.
Είναι σημαντική ιστορία.
Μετράει.
Ίσως άλλαζε τα πράγματα, το ξέρεις.
Κι αν αυτή η σημαντική ιστορία καταποντίσει το δίκτυο,
αλλά ταυτόχρονα και την εκπομπή κι όλους που δουλεύουν σ' αυτήν;
Ναι, μπορεί να συμβεί. Υπάρχει αυτό το ρίσκο.
Πρέπει ν' αναρωτηθείς, όμως, αξίζει να πάρεις τέτοιο ρίσκο;
Τέλος πάντων, ενημέρωσέ με.
Σύντομα.
Γιατί θα το κάνω αυτό, με ή χωρίς εσένα.
Έλεος! Πείτε μου τι έγινε επιτέλους.
Ξέρω ότι είναι κάτι τρομερό.
Αρρώστησε κάποιος;
- Όχι! Κανείς δεν αρρώστησε. - Όχι.
Κανείς δεν αρρώστησε.
Λοιπόν, Λίζι.
Σ' αγαπάμε τόσο πολύ.
Και δεν θ' αλλάξει τίποτα.
Είμαστε οικογένεια, και πάντα θα είμαστε...
Τι θέλετε να πείτε; Πείτε το καθαρά.
Με τον πατέρα σου παίρνουμε διαζύγιο.
Τι;
Όχι, όχι!
Μου είπατε ότι ήσασταν σε διάσταση για να σκεφτείτε.
Πώς έγινε τόσο γρήγορα;
Αυτός ήταν ο λόγος.
Πράγματι, αγάπη μου. Αυτός ήταν.
Δηλαδή, μου είπατε ψέματα;
- Όχι! - Όχι.
Όχι, δεν σου είπαμε ψέματα.
Και πραγματικά προσπαθήσαμε.
Πραγματικά.
- Αλήθεια, μαμά; - Ναι.
Πώς; Πότε; Πώς προσπαθήσατε;
- Εσύ πότε προσπάθησες, μαμά; - Έλα τώρα, Λίζι.
Δεν πειράζει.
Προσπαθούσα χρόνια, αγάπη μου.
Δεν το νομίζω. Μάλλον προσποιούσουν ότι προσπαθούσες.
Οι ζωές μας πάντα αφορούσαν τη δουλειά σου.
Και φέρεσαι σαν να 'ναι ζόρικο, μα αγαπάς τη δουλειά σου. Τη χρειάζεσαι.
- Τη χρειάζεσαι περισσότερο από μας. - Όχι. Γίνεσαι άδικη.
Αυτό δεν είναι καθόλου αλήθεια.
Λίζι, σ' αγαπώ περισσότερο απ' οτιδήποτε άλλο στον κόσμο.
Λες πως μας αγαπάς, αλλά ποτέ δεν είμαστε η προτεραιότητα!
Λίζι, η μητέρα σου σ' αγαπάει πάρα πολύ.
Αγάπη μου, κάνω ό, τι καλύτερο μπορώ.
- Έκανα αυτό που έπρεπε. - Ναι, για σένα.
Κι εμείς σε σιγοντάραμε.
Μάλιστα. Έκανε δουλειά η ψυχοθεραπεία.
Μη μου δημιουργείς ενοχές.
Ποτέ δεν είχα φυσιολογική οικογένεια ή ζωή.
Ποτέ δεν ήσουν πραγματικά εδώ για μένα ή για τον μπαμπά.
Κι εμείς ήμασταν οι υποστηρικτές κι οι αγαπημένοι βοηθοί σου!
Όχι η προτεραιότητά σου.
Λοιπόν...
Λίζι.
Εγώ ήμουν εκείνος που ζήτησε διαζύγιο, εντάξει;
Αν ισχύει αυτό, είναι επειδή δεν σου άφησε άλλη επιλογή.
Θεέ μου!
Δεν πας να την προλάβεις; Είναι πολύ ταραγμένη.
- Λυπάμαι. - Έλα τώρα. Έπρεπε να...
Κάποιον έπρεπε να κατηγορήσει.
Εντάξει. Λίζι!
- Χριστέ μου. - Λίζι.
Γαμώτο!
Γαμώτο.
"Πράγματι καταχράστηκα την εξουσία που είχα ως πρόεδρος.
Ή δεν εκπλήρωσα πλήρως τον όρκο του αξιώματός μου".
Αυτό είναι το δεύτερο.
Και τρίτον,
"Υπέβαλα τον αμερικανικό λαό σε δύο χρόνια αναίτιας ταλαιπωρίας,
και ζητώ συγγνώμη γι' αυτό".
Και λέω ότι εξηγήσατε τα κίνητρά σας...
Δεν είμαι ακόμη πρησμένη;
Λες να σ' άφηνα να βγεις πρησμένη;
Καλά, ηρέμησε.
Απλώς το νιώθω μάλλον.
- Ευχαριστώ. - Παρακαλώ!
Γεια.
- Ναι; - Γεια σου. Εγώ...
Καλημέρα.
Είπα να πω ένα "γεια".
Ναι.
Ευτυχώς, φύγαμε απ' τις φωτιές.
Ναι. Φυσικά.
Άλλο ένα βράδυ να έμενα στο πανδοχείο Σαφάρι,
μπορεί και να 'χα πεθάνει.
Λοιπόν, πώς είσαι;
Το είπα στη Λίζι χθες βράδυ.
Με τον Τζέισον, δηλαδή.
Της το είπαμε.
Λυπάμαι πολύ.
Ναι.
Ήταν σαν να ξεκολλάς τσιρότο, όμως;
Το ξεκόλλησα.
Γρήγορο και επώδυνο.
Σου τυχαίνει ποτέ απλώς να μην ξέρεις ποια είσαι...
ή τι θέλεις;
Να μη νιώθεις τίποτα ξαφνικά;
Κάποια απ' αυτά, ναι.
Δεν μου αρέσει.
Μπορώ να βοηθήσω κάπως;
Ναι. Μπορείς να βγάλεις απ' το πρόγραμμα την ομαδική φωτογράφηση;
Για αργότερα σήμερα;
Σε ικετεύω. Η ιδέα του ψεύτικου χαμόγελου...
Σε καταλαβαίνω.
Γιατί νιώθω το ίδιο άγχος όπως με την επετηρίδα;
Επειδή θα κολλήσουν τη μούρη σου παντού στη Νέα Υόρκη.
- Θεέ μου... - Σε λεωφορεία, σε κτήρια.
Δεν μ' έχω δει ποτέ σε κτήριο.
Ναι.
Γιατί χρειάζεται αυτό;
Βασικά,
επειδή πρέπει να διαγράψουν τον Μιτς Κέσλερ απ' τη μνήμη όλων.
Σαν να μην υπήρξε ποτέ εδώ.
Σου λείπει;
Ναι.
Έχεις προσπαθήσει να του μιλήσεις μετά την απόλυσή του;
Έχω επικοινωνήσει μια δυο φορές.
Θεώρησε παλαβομάρα την πρόσληψή σου.
Δεν κάνει λάθος σ' αυτό.
Ναι. Ο Μιτς έχει έναν τρόπο να μην κάνει συχνά λάθος.
Τον κερατούκλη.
Η παράσταση πρέπει να βγει.
- Ακριβώς. - Τα λέμε στο πλατό.
Τα λέμε εκεί.
Ευχαριστώ που πέρασες να με δεις.
Ναι.
Αν είστε σαν εμένα,
ονειρευόσασταν την ημέρα που τα ρομπότ θα μπουν στην καθημερινότητά μας.
Η ανησυχία για τη γρίπη των πτηνών πάει στο Δ' μέρος.
Δεν έχει απαντήσει το Λοιμωδών, οπότε
στον διάολο τα πουλιά τους.
Έχουμε κενό στο Γ' μέρος.
Πρέπει να το γεμίσουμε γρήγορα. Ακούω ιδέες. Λέγετε.
Η "κονσέρβα" με τον κόουτς λακρός,
που ντόπαρε τους παίκτες, είναι για αύριο.
Πολύ δυνατή συνέντευξη. Τον στριμώχνει άγρια.
Πιπεράτο, αλλά συγκρίνεται με τη γρίπη;
Είναι προκλητικό. Περί εξουσίας, χειραγώγησης.
Έχει πανεθνική απήχηση.
Η νέα έκθεση περί κλιματικής αλλαγής;
Αυτό ακυρώθηκε.
- Ξαναπαίζει; - Είναι βαρετό.
- Καμία αποκάλυψη. - Το γεγονός ότι το είδος μας
θα εκραγεί σε 20 χρόνια μοιάζει σημαντικό.
Σοβαρά, σε 20; Μάλλον το 'χασα αυτό.
- Το βαθύτερο νόημα. - Δεν το λέει.
Καλά, φτάνει.
Συνέντευξη Μπράντλεϊ.
Έχει δίκιο η Μία. Παίρνει διαστάσεις.
Η έκθεση για την κλιματική αλλαγή είναι είδηση.
Ξεκόλλα, Νίκι.
Σχετίζεται με τις φωτιές που καλύπταμε.
Κόφ' το. Ο Τσιπ είναι το αφεντικό σου.
Και δικό σου, οπότε πάψε να τον κωλογλείφεις.
Όλοι ξέρουν ότι είσαι εξπέρ σ' αυτό.
Στέλνω τις ευχές μου σε όλη την οικογένεια.
Ακριβώς.
Επίσης, συναρπαστικά νέα από τον κόσμο...
Συγγνώμη, αυτό ήταν... Συγγνώμη, Μία.
Δεν πειράζει. Προχωράμε.
Το εκρηκτικό νέο βιβλίο του Φρανκ Μάρκλαν,
Πέντε Ημέρες του Οκτώβρη, κυκλοφόρησε σήμερα.
Δεν προχωράμε.
Μάζεψέ τα. Έφυγες.
- Τι; - Τσιπ.
Τσακίδια απ' το κοντρόλ μου.
Για να συζητήσουμε τις αντιφατικές λεπτομέρειες
που περιέχει το βιβλίο του.
Είμαι κατενθουσιασμένη γι' αυτήν τη συνέντευξη, Μπράντλεϊ.
Σ' ευχαριστώ, Άλεξ.
Και περνάμε σε ένα σημαντικό ρεπορτάζ από την Ουάσινγκτον, που...
Τέλεια. Αυτό είναι...
Το Κογκρέσο ετοιμάζει πακέτο βοήθειας για τα θύματα.
Άψογα.
Τιμωρούμαι επειδή της λέω κατάμουτρα αυτό που όλοι εδώ μέσα
λένε πίσω απ' την πλάτη της 18 μήνες;
- Τέλεια! - Ξεκουμπίσου!
Ευχαριστώ.
Με το προεδρικό βέτο, το Κογκρέσο θα γυρνούσε στο μηδέν...
Έτοιμοι για ζωντανό.
Λοιπόν. Ελάτε. Δεν έγινε κάτι.
Πρέπει να βγάλουμε την εκπομπή.
Η ανταποκρίτριά μας, Άντρεα Λάσον, έχει περισσότερα...
Και πάμε στο ζωντανό.
- Πρέπει να τον προσλάβεις πάλι! - Μου κάνεις πλάκα;
Νομίζεις πως με βοηθάς; Δεν βοηθάς!
Δεν αφορά μόνο εσένα. Λυπάμαι...
Τα 'κανες χειρότερα τώρα!
Τι σκατά θες από μένα;
Δεν πηδήχτηκα εγώ με τον Μιτς!
Δεν πήρα εκείνη την απαίσια απόφαση!
Εγώ το πληρώνω κάθε μέρα, γαμώτο μου!
Δεν μπορώ...
Δεν ήμουν τέλειος, το ξέρω! Αλλά δεν μπορώ να τα διορθώσω όλα.
Αυτό θα είμαι μόνο για όλους εδώ, έτσι;
Έλεος. Μία. Απλώς είμαι στα όριά μου. Συγγνώμη. Δεν...
- Γυρνάω στη δουλειά. - Συγγνώμη. Γαμώτο!
Το κέρατό μου.
Γαμώτο μου.
Καιρός μετά την "κονσέρβα"!
"Σε μεγάλα τμήματα..."
- Θες κάτι; - Δες το email σου;
- Τι; - Έλαβες ένα email;
- Πολλά λαμβάνω. - Κοίτα!
Καλά.
Γαμώτο.
Με θέλει το τμήμα Προσωπικού. Έλαβες κι εσύ το ίδιο;
- Ξέρουν; - Μπορεί να μας είδε κάποιος και να το 'πε.
Νομίζω πως παραλύει το κορμί μου.
Αισθάνομαι αδυναμία. Και ιδρώνω. Τι κάνουμε;
Μην κάνεις εμετό. Πιες λίγη πορτοκαλάδα.
Γιάνκο, τρέμω.
Λοιπόν. Φέρε εδώ.
Λοιπόν, άκουσέ με.
Θα πάμε μαζί στο τμήμα Προσωπικού και θα τους πούμε ότι τα έχουμε.
Και να το καταγράψουν. Να το προλάβουμε.
Ή έχω μια άλλη ιδέα. Πάμε και το αρνούμαστε κατηγορηματικά!
- Όχι, δεν θα πετύχει. - Με τον Κλίντον πέτυχε.
Ο Κλίντον καθαιρέθηκε.
Σωστά, καθαιρέθηκε. Το 'χα ξεχάσει.
- Ευχαριστώ για την έρευνα. - Γιάνκο, σε 60"!
Έγινε, ευχαριστώ!
Σ' αγαπώ.
Και μισώ το κάθε λεπτό που πρέπει να το κρύβω.
Θέλω να σε πάω για φαγητό σ' ένα καλό εστιατόριο,
να παραγγείλουμε φιλέτο και να πιούμε κρασί,
να σου κρατάω το χέρι και να σε φιλάω.
Να λέμε κρύα αστεία.
Θα έρθεις μαζί μου;
- Γιάνκο... - Τώρα είναι η ώρα.
Ραντεβού στο τμήμα Προσωπικού.
Μετά τη φωτογράφηση.
Ανυπομονώ.
Και επιστρέφουμε σε...
πέντε, τέσσερα, τρία...
Ευχαριστούμε, Άντρεα. Εξαιρετικό ρεπορτάζ. Συναρπαστικό.
Φυσικά, η Μπράντλεϊ ήταν ένα άγνωστο μέγεθος σε εθνικό επίπεδο,
αλλά ήρθε κοντά μας με εκτεταμένη δουλειά και εμπειρία.
Τυχόν προβληματάκια μαζί της ως συμπαρουσιάστρια ήταν επειδή...
ας μην κοροϊδευόμαστε,
εγώ άργησα να φέρω την εκπομπή στα μέτρα του ανθρώπου.
Σαν να πιέζαμε τον Στεφ Κάρι να παίξει εντός ρακέτας.
Που είναι ξεκάθαρα κακή στρατηγική.
Σε μια παίκτρια σαν την Μπράντλεϊ,
δίνεις την μπάλα πίσω απ' τη γραμμή των 6,25
και της δίνεις το ελεύθερο.
Τώρα είναι τα καλά, που χαλαρώνουμε
και την παρακολουθούμε επί τω έργω.
Μάλιστα. Υπέροχα! Έχω αρκετά.
- Τελειώσαμε; - Ναι. Τελειώσαμε.
Μ' εκείνη την μπασκετική παρομοίωση,
το προφίλ σχεδόν θα γραφτεί μόνο του.
Δεν με ρώτησες για τον Μιτς κι αυτά.
Δεν έχω χρόνο για στερεότυπες διαψεύσεις.
Πήρα αυτό που θέλω.
Έτσι νομίζεις.
Ώστε έτσι;
Μα δεν πρόκειται να γράψω αυτό το άρθρο ούτως ή άλλως.
Κάτι που, απ' ό, τι μου φαίνεται, σ' ανακουφίζει τρομερά, Τσιπ.
Μάγκι!
Μου κάνεις μια χάρη;
Μπορείς να μ' εμπιστευτείς λιγάκι;
Τι;
Προσπαθώ να... Μπορώ να σου πω...
Μπορώ να σου πω κάποια πράγματα,
να σε καθοδηγήσω σε πράγματα
που ενοχοποιούν το δίκτυο στο ανώτατο επίπεδο...
Κυρίως στο γαμημένο το ανώτατο επίπεδο.
Προφανώς, θα έπρεπε να επικαλεστείς άκρως απόρρητες πηγές.
Κι αν ενδιαφέρεσαι, θέλω να μου απαντήσεις το συντομότερο.
Καταλαβαίνω καλά τι μου λες;
Ναι, καταλαβαίνεις.
Δεν τα συνηθίζεις εσύ αυτά.
Έχεις τη φήμη του καλού στρατιώτη.
Ναι, αλλά αυτός ο καλός στρατιώτης δεν...
Δεν ξέρω τι προστατεύει πια.
Πώς και νιώθεις τολμηρός;
Κι αν ήταν 15 χρόνια συνέργειας;
Όχι, λυπάμαι.
Δεν αποκτάς συνείδηση ξαφνικά.
Όχι όταν ηγείσαι του πολυτιμότερου στοιχείου
ενός ομίλου πολλών δισ. δολαρίων.
Αποκτάς συνείδηση
όταν κάποιος απ' αυτόν τον όμιλο σου επιτρέπει να το κάνεις.
Μάγκι, σου προσφέρω μια πολύ καλή ιστορία.
Κι εγώ ψάχνω για την καλύτερη.
Εντάξει.
Ας το σκεφτούμε κι οι δυο και θα σου τηλεφωνήσω.
Κόρι, θα σε πάρουν απ' το γραφείο μου για να κλείσουμε ένα ραντεβού.
Εντάξει.
Γουστάρω. Με ποιον;
Όχι. Μη μου λες. Να 'ναι έκπληξη.
Με τον Μάρλον Τέιτ.
Πιθανό εκτελεστικό παραγωγό για το TMS.
Ο Τσιπ έπαθε εκείνη τη συγκοπή τελικά;
Διάολε! Συλλυπητήρια.
Η εσωτερική έρευνα κλείνει σύντομα.
Δεν ξέρουμε τι θα αναφέρει,
και πρέπει να είμαστε έτοιμοι για έκτακτη ανάγκη.
Ο Μάρλον είναι καλός. Τον ξέρω χρόνια.
Ανέβηκε στο βραδινό δελτίο, αλλά το 'χει με το πρωινό.
Ευχαριστώ για τη σύσταση, Φρεντ.
Δεν είναι σύσταση.
Ο Μάρλον μάς κάνει.
Σε κατάλαβα, Φρεντ.
Και ως επικεφαλής ειδησεογραφικού, θα το λάβω υπ' όψιν.
Θέλεις να μου πεις κάτι;
Ναι.
- Είσαι χαρούμενος, Φρεντ; - Ορίστε;
Είσαι χαρούμενος άνθρωπος στη ζωή σου;
Ξέρω ότι έχεις σύζυγο, κάνα δυο σπίτια κι ένα δίκτυο,
αλλά δεν μοιάζει να σε γεμίζει ιδιαίτερα τίποτα απ' όλα αυτά.
Δεν πρέπει να σ' έχω δει ποτέ να χαμογελάς
πάνω από ένα δυο δευτερόλεπτα.
Κι είναι πολύ κρίμα, γιατί είναι ωραίο να χαμογελάς.
Νιώθεις όμορφα.
Ασχολήσου περισσότερο με ό, τι σε γεμίζει.
Ίσως θα 'χεις περισσότερο χρόνο σύντομα. Το ελπίζω.
Μια απλή προσωπική συμβουλή. Αν θες την ακούς.
Είπα να σου την πω...
προτού σου απομείνει μόνο ένα μόνιμο συνοφρύωμα.
Να μου πεις τι θα γίνει με τον Μάρλον.
Λοιπόν. Δυστυχώς, δεν είναι η καλύτερη στιγμή να πάρεις διαζύγιο.
Υπαινίσσεσαι πως υπάρχει και καλή στιγμή να πάρεις διαζύγιο;
Αν κάποια υπήρξε θύμα κακοποίησης,
η αίτηση διαζυγίου θεωρείται εμψυχωτική.
Ανακτά τον έλεγχο της ζωής της.
- Υπάρχει κάτι τέτοιο; - Κακοποίηση;
Μπα. Καμία κακοποίηση. Δυστυχώς.
Ναι, σβήσ' το αυτό.
Έλεος! Με δουλεύεις τώρα;
Ένας γάμος είναι. Οι γάμοι τελειώνουν. Θεέ μου πια.
Ιδίως τους γάμους των σελέμπριτι θα 'πρεπε να τους μετράμε σε σκυλίσια χρόνια.
Με τον Τζέισον θα γιορτάζαμε 140 χρόνια!
Επιτυχία!
Δεν θα το δει έτσι ο κόσμος.
Καταρχάς, θα αναρωτηθούν αν είχες παράνομο δεσμό με τον Μιτς.
- Κι αν είχες, δεν πειράζει. - Μάλιστα.
Αρκεί... να μας το πεις.
- Καλύτερα να τα προλαβαίνουμε αυτά. - Μάλιστα.
Όπως και να 'χει, ο κόσμος σίγουρα θα προσέξει πως η γυναίκα του Μιτς
κατέθεσε αίτηση διαζυγίου αμέσως πριν ανακοινωθεί το δικό σου.
Και τίθεται και θέμα ποιος απ' τους δυο καταθέτει την αίτηση.
Αν το κάνεις εσύ, θα θεωρηθείς άκαρδη.
Αν το κάνει ο Τζέισον, θα θεωρηθεί ότι σ' έπιασε με άλλον.
Ή αυτό ή ότι δεν άντεχε άλλο μια σελέμπριτι με ιδιοτροπίες,
κάτι που σε δείχνει αξιοθρήνητη.
Εκτός, φυσικά, αν ο Τζέισον σε απατούσε με μια, ας πούμε, νεότερη γυναίκα.
Αυτό παίζει ωραία.
Ο κόσμος θα σε κοιτάζει με οίκτο.
Μα είναι οίκτος μαζί με συμπόνια,
οπότε να μας το πεις οπωσδήποτε.
Ντάνιελ, η εκπομπή σου πάει κατά διαόλου.
Ακόμη κι εγώ τη βλέπω. Μα να κλαίει για το κοπρόσκυλο η Άλεξ;
Ποιος δεν θα 'βλεπε; Δεν θα κρατήσει, όμως.
Κοίτα, είσαι με τους νικητές, προς ώρας.
Η αληθινή ομορφιά της δεύτερης εκπομπής, όμως,
είναι ότι θα ξοδέψουν όσα χρειαστεί σε κόσμο για να φτάσουν στην κορυφή.
Δεν με αφορούν οι αποδοχές του UBA.
Και τι σε αφορά;
Γιατί εμένα μ' αφορά που το UBA περιφέρει δυο λευκές γυναίκες
για να δείξει πόσο προοδευτικό είναι που έχει δύο παρουσιάστριες,
ενώ οι έγχρωμοι απλώς φροντίζουν
να μην σέρνονται οι ουρές των φορεμάτων τους.
Εγώ θα εξοργιζόμουν.
Εμένα με εξοργίζει το εξής.
Το TMS μ' έβγαλε από μια θέση που μου άρεσε,
με προσέλκυσε βάση πολιτικής οξύνοιας,
μου υποσχέθηκε μια θέση για να κάνω αυτό που αγαπώ.
Αντ' αυτού, μ' έχουν βάλει να παρουσιάζω το γαμημένο το Twist.
Οπότε, και πάλι, παρότι ο εγωισμός μου τρελαίνεται που ενδιαφέρεσαι για μένα,
φοβάμαι πως το YDA θα ήταν απλώς μια έμμεση κίνηση
για μια μεγαλύτερη εκδοχή του The Twist.
Εγώ θέλω να λέω τις ειδήσεις.
Θέλω να συναρπάζεται ο κόσμος.
Και θέλω να αρκεί αυτό.
Βλέπεις; Γι' αυτό σε θέλω στο YDA.
Ντάνιελ, είσαι ένας υπέροχος, βαρετός άνθρωπος, που λατρεύει τη δυνατή είδηση.
- Δεν αστειεύομαι! - Ούτε κι εγώ!
Το YDA το βλέπουν γιατί είναι διασκεδαστικό.
Είναι ανάλαφρο, συναρπαστικό. Και μαζί με τον Τζίμι, το 'χουμε.
Εννοείται πως γουστάρω να μιλάω με τους εν ζωή Bay City Rollers.
Δεν θα περάσουμε ποτέ το TMS, όμως, όντας διασκεδαστικοί.
Χρειαζόμαστε το βαρετό. Τη σοβαρότητα.
Χρειαζόμαστε πολιτική αξιοπιστία.
Κι εσένα σου τρέχει απ' τα μπατζάκια.
Το TMS είναι ευάλωτο τώρα.
Υπάρχουν άτομα που νοιάζομαι εκεί,
άτομα που θα πάθουν ζημιά αν την κάνω.
Η Άλισον, ο Γιάνκο...
Ναι, ξέρω. Η χαρά της μειονότητας!
- Χτύπημα κάτω απ' τη ζώνη. - Ακριβές.
Και πάλι. Δεν είναι εύκολο.
Η οικογένεια του TMS έχει διαλυθεί,
και ούτως ή άλλως, δεν περιλάμβανε ποτέ όποιον δεν λεγόταν Μιτς ή Άλεξ.
Δεν ξέρω αν το έχεις δει στο WebMD ή κάπου αλλού.
Το συντομότερο, αλλά να μη μου πουν.
- Εντάξει. - Ευχαριστώ.
Η υπόλοιπη φαμίλια;
Μπορεί να 'βγαλαν βόλτα τον σκύλο.
Παράξενη φαμίλια.
Ναι. Δυσλειτουργική.
Όπως οι αληθινές.
Λοιπόν. Επέστρεψα.
Όλοι εδώ!
Ας απαθανατίσουμε τη ρημάδα την ευτυχία.
- Να σου πω λίγο; - Ναι.
Ναι.
Απ' ό, τι φαίνεται, πρέπει να ανακοινώσω το διαζύγιο στην εκπομπή την άλλη βδομάδα.
- Θεέ μου, λυπάμαι... - Δεν πειράζει.
Ήθελα απλώς να σ' ενημερώσω, οπότε προετοιμάσου για αμηχανία.
Η ειδικότης μου.
Αλλά ευχαριστώ για την ενημέρωση.
Ναι. Και προφανώς, αυτό θα μείνει μεταξύ μας.
- Φυσικά. - Εντάξει. Ευχαριστώ.
Απλώς πρέπει να προσέχω πολύ τι λέω.
Μόλις είδα μια υπεύθυνη δημοσίων σχέσεων και σκιάχτηκα.
Μου υπενθύμισε ότι μπαίνω σ' ένα ναρκοπέδιο εικασίας...
για τον γάμο μου και τα λογικά μου, και...
τον Μιτς.
Γαμώτο, δεν ξέρω. Για μένα και για σένα.
Μπορεί να 'μαστε ερωτευμένες.
Θα το προτιμούσα αυτό!
Όλα αυτά ακούγονται πολύ ζόρικα. Είμαι εδώ για ό, τι χρειαστείς.
Εντάξει;
Περίμενε!
Βασικά...
Μήπως να σκεφτόμασταν κάτι μαζί;
Για την ανακοίνωση;
Ναι. Αφού θα είσαι κι εσύ μπροστά
- όταν θα το κάνω. - Σωστά.
Μπορούμε να το κάνουμε σαν διάλογο.
Κι εφόσον η ειδικότητά σου μοιάζει να είναι...
να είσαι άνθρωπος...
δεν θα έβλαπτε.
Θα μπορούσαμε να το δουλέψουμε απόψε τρώγοντας στο διαμέρισμά μου.
- Τέλεια θα ήταν. - Ναι;
Όχι. Ναι. Με μεγάλη χαρά.
Θα φέρω φαγητό.
Δεν χρειάζεται. Το 'χω κανονίσει.
- Εντάξει. - Λοιπόν, κυρίες!
- Ναι. - Είστε πανέμορφες. Και έτοιμες.
Τι λέτε να το κάνουμε αυτό;
Εντάξει.
- Ας γίνουμε οικογένεια. - Έλεος.
- Φωτογραφίες. - Ελάτε.
- Πάμε. - Χαρά. Ευτυχία.
Ευτυχισμένη οικογένεια. Ωραία. Ένα, δύο, τρία.
Πλατιά χαμόγελα!
Λίγο προς τα εμένα τους γοφούς σου.
- Ωραία είναι. Εκεί. Ακίνητοι. - Σοβαροί ή χαμογελάμε;
Ωραία αυτή! Εκεί. Ωραία πόζα!
Ένα, δύο, τρία. Ωραία. Ψηλά τα πηγούνια λίγο.
Ελάτε λίγο προς τα δω, για να γείρετε.
Ωραία. Χαμογελάμε. Τέλεια. Ωραία ιδέα.
- Υπέροχα. - Το κακό μου προφίλ...
Δεν έχεις κακό προφίλ, σταμάτα.
- Ήπια καφέ! - Ευχαριστώ.
Ωραία. Μπράντλεϊ, λίγο ψηλά το πηγούνι.
Ένα, δύο, τρία. Ωραία. Πλατιά χαμόγελα! Έτσι μπράβο.
Για πλάκα το έκανε ο Νίκι.
Είναι καλό παιδί.
Δεν έπρεπε να τον καταστρέψεις για μια πλάκα.
- Ζήτησε συγγνώμη. - Δεν τον απέλυσα εγώ, αλλά ο Τσιπ.
Ό, τι πεις.
Μπαρτ! Κόφ' το.
Ναι, θα το κόψω.
Κάποιοι άλλοι, πάντως, δεν θα το κόψουν ποτέ.
Γεια σας.
Μπορώ να έχω την προσοχή σας;
Η Μία Τζόρνταν είμαι.
- Μπορώ να έχω την προσοχή σας; - Τι είναι αυτό;
Γεια σας.
Είμαι η περιφρονημένη, υπερευαίσθητη γυναίκα
- που πηδήχτηκε με τον παρουσιαστή... - Γαμώτο.
Για να ανελιχθεί.
Και φρόντισα να απολυθεί,
επειδή δεν άφηνε τη γυναίκα του.
Και τώρα, ζητάω εκδίκηση.
Όποιος έχει πουλί, λοιπόν, να προσέχει
γιατί σιχαίνεται τα πουλιά τώρα.
Πουλιά, προσοχή!
Μη βγαίνετε τη νύχτα χωρίς συνοδεία,
γιατί η εκδικητική τσούλα, η φεμινίστρια σκρόφα,
Μία Τζόρνταν, παραμονεύει κάπου εκεί έξω!
Να κάνουμε κάτι;
Αφήστε τη να μιλήσει. Άσ' την.
- Κοίτα, Μία, λυπάμαι. - Βούλωσέ το, ρε Μπαρτ.
Λοιπόν, το κατάλαβα.
Ξέρω πολύ καλά τι λένε όλοι για μένα.
Και τώρα, απ' ό, τι φαίνεται,
φρόντισα να απολυθεί ο Νίκι και διέρρευσα για τον Μιτς στην Τάιμς,
και σίγουρα είμαι κι ο κατά συρροή δολοφόνος Ζόντιακ,
και μάλλον δολοφόνησα και τον αρχιδούκα Φραγκίσκο Φερδινάνδο.
Η λίστα είναι ατελείωτη,
και θα μπορούσα ν' αρνηθώ πολλά απ' αυτά.
Τα περισσότερα είναι ψέματα.
Μαλακισμένα κουτσομπολιά. Μα έχω...
κουραστεί τόσο πολύ, γαμώτο.
Δεν έχω την ενέργεια να τα αρνηθώ.
Τι νόημα έχει, ούτως ή άλλως;
Όλοι έχουν αποφασίσει ήδη τι πιστεύουν.
Κάποιοι με μισείτε, κάποιοι με λυπάστε,
κάποιοι με θεωρείτε θύμα,
άλλοι με θεωρείτε τσούλα.
Ο καθένας έχει τη γνώμη του, και ξέρετε κάτι;
Ας την έχει.
Θέλω μόνο να πάω παρακάτω, γαμώτο.
Μία, αν θες, άσε το μικρόφωνο...
Τσιπ, σχεδόν τελείωσα, εκτός αν θες να κάνουμε διάλογο.
Καλά, συνέχισε.
Άνθρωποι είμαστε όλοι.
Όλοι μετανιώνουμε.
Από όποια πλευρά του Κι Εγώ κι αν είστε,
είμαστε όλοι άνθρωποι, που θέλουμε να κάνουμε τη δουλειά μας,
καλή δουλειά.
Εγώ, λοιπόν, θα συγκεντρωθώ σ' αυτό.
Στη δουλειά μου.
Γιατί θα 'θελα να με ξέρουν στον κόσμο
για κάτι περισσότερο απ' το πήδημα με τον Μιτς,
και θεωρώ πως αξίζω αυτήν την ευκαιρία.
Λοιπόν, ας...
Ας ακούσουμε αυτήν την καλή συμβουλή, και...
και πίσω στις δουλειές μας.
Μία!
Μπράντλεϊ.
Έπρεπε να σ' το έχω πει. Ήθελα να γίνω παραγωγός σου.
- Δεν ήθελα να πέσω στα μάτια σου... - Σε παρακαλώ, σταμάτα.
Δεν έπεσες.
Και χαίρομαι πολύ γι' αυτό που έκανες.
Απλώς λυπάμαι πολύ που έπρεπε να το διαχειριστείς μόνη σου.
Σ' ευχαριστώ.
Λοιπόν, πρέπει να ετοιμάσουμε την αυριανή εκπομπή.
- Εντάξει. - Στο γραφείο σου σε δέκα;
Ναι. Τέλεια.
Λοιπόν, Κλερ,
ο κος Φλόρες έχει δηλώσει ότι θα ήθελε να αναφέρει αυτήν τη σχέση.
Μίλησε εκείνος,
αλλά θα θέλαμε να το αναφέρουμε και οι δύο,
ιδανικώς απόρρητα, όμως, αν είναι εφικτό.
Αυτό που θέλω να καταλάβω καλύτερα είναι πώς ξεκίνησε αυτή η σχέση.
Εσύ ξεκίνησες την ερωτική σχέση;
Όχι. Και ποτέ δεν θα είχα σκεφτεί κάτι τέτοιο.
Όχι, γίναμε φίλοι.
Η Κλερ έκανε την έρευνα
και ήταν πρόθυμη να ακούσει και να ασχοληθεί ενεργά με τη δουλειά μου.
Κάτι που δεν συμβαίνει πάντα.
Όλοι βασίζονται στον καιρό,
αλλά δεν τον παίρνουν στα σοβαρά.
Όχι η Κλερ.
Ο εγκέφαλός του είναι απίστευτα σέξι!
Δεν μου φάνηκε κι έγκλημα να μετατραπεί σε σεξ εκείνο το συναίσθημα.
Δεν μίλησα για έγκλημα.
Απλώς ρωτάω πώς προέκυψε η πρώτη σεξουαλική επαφή.
"Απλώς ρωτάω". Πολύ ευγενικός τρόπος
να ρωτάς κάτι που δεν σε αφορά.
Όχι! Εγώ ήμουν εκείνος που σταμάτησε το φιλί.
Φυσικά κι ανησυχούσα μήπως ήταν ανάρμοστο.
Ήμουν σε βαθιά άρνηση για τα ίδια μου τα συναισθήματα.
Πραγματικά. Εκείνη ήταν τελείως ατάραχη.
Μου είπε ότι της άρεσα,
και μάλιστα, για καιρό.
Κι εγώ ξαφνιάστηκα.
Ναι! Κάναμε σεξ εκείνο το βράδυ.
Ναι, ήταν στο διαμέρισμα του Γιάνκο!
Μα μόνο επειδή εκείνος ξέρει να μαγειρεύει
κι εγώ γουστάρω την παέγια!
Την κάλεσα σε δείπνο,
και θεωρήσαμε εξυπνότερο να μην το ανακοινώσουμε.
Κοίτα, εγώ του την έπεσα. Εγώ είμαι η κακιά της υπόθεσης.
Δεν χαρακτήρισα κανέναν κακό.
Αυτό δεν υπαινίσσεσαι, όμως;
Ότι προφανώς με ξεγέλασε,
εξαιτίας της ίδιας της φύσης της επαγγελματικής του θέσης ισχύος.
Έχουμε σκεφτεί πάρα πολλές φορές να το δηλώσουμε...
Ωστόσο, έπρεπε να σας καλέσουμε για να...
Σωστά. Και θα μπορούσες να μας κατηγορήσεις γι' αυτό.
Όπως και να συγκρίνεις τη φύση της δικής μας σχέσης
με τις αθλιότητες του Μιτς Κέσλερ.
Πρέπει να καταλάβεις κάτι, Σίλα.
Αυτός ακριβώς ο φόβος μας έκανε να σιωπήσουμε.
Σου έχει ζητήσει ποτέ να κάνεις πράγματα που σ' έκαναν να νιώσεις άβολα;
Όχι.
Ποτέ;
Μου ζήτησε να έρθω εδώ, και τώρα νιώθω άβολα.
Η δουλειά που κάνετε εδώ μέσα είναι αξιέπαινη.
Και πραγματικά, καταλαβαίνω όλες τις δύσκολες ερωτήσεις.
Μα η Κλερ κι εγώ ελπίζουμε πως θα αλλάξουμε τον τρόπο πλοήγησης
μιας τέτοιας σχέσης στον επαγγελματικό χώρο.
Θα θεωρούσες τη σχέση σου με τον κο Φλόρες σοβαρή;
Γιατί έχει σχέση αυτό;
Διότι οφείλουμε να εξετάσουμε
αν είναι βιώσιμο να εργάζεστε στο ίδιο περιβάλλον.
- Εννοείς πως ίσως απολυθώ; - Απλώς...
Μα δεν θ' απολύσετε τον σκατο-μετεωρολόγο!
Κλερ, δεν λέω ότι θα πάθει κανείς κάτι.
Δεν μ' αρέσει καθόλου που είμαι εδώ! Ήταν λάθος αυτό.
Θες ένα λεπτό;
Όχι, θέλω να ξεκουμπιστώ από δω.
Κλερ, οφείλουμε να κάνουμε αυτές τις ερωτήσεις.
Κι εγώ νιώθω πως δικαιούμαι ακόμη έστω λίγη ιδιωτικότητα!
Εσύ επέλεξες να έρθεις εδώ.
Τίποτα δεν επέλεξα!
Κλερ;
Τι;
Θες βοήθεια για να φύγεις απ' αυτήν τη σχέση;
Θεέ μου!
- Θεέ μου! Είσαι καλά; - Δεν ξέρω.
- Τι μπορούν να κάνουν; - Γιάνκο! Πρόσεχε!
- Το ξέρω. - Ο κόσμος.
Το ξέρω. Απλώς ανακουφίστηκα τόσο.
Νομίζω πως τη σκαπουλάραμε.
Πώς πήγες εσύ;
- Δυσκολεύομαι να το περιγράψω με... - Γεια.
Καληνύχτα, Γιάνκο!
Σου φέρνω την έρευνα για τη συνέντευξη Χολμς σε καμιά ωρίτσα.
- Εντάξει; - Ναι.
- Καληνύχτα, Κλερ. - Καληνύχτα.
- Γεια. - Γεια.
- Τι κάνεις; - Μια χαρά.
Συγγνώμη, απλώς σκέφτομαι τη βροχή!
Μάλλον θα βρέξει αύριο. Φόρα γαλότσες.
Έγινε. Να σου πω, είναι καλά η Κλερ;
Ναι, καλά, νομίζω.
- Καλά. - Είναι απίστευτα ταλαντούχα. Ναι.
Πολύ χαίρομαι που το είδες και της έδωσες μια ευκαιρία.
- Γεια! - Πλάκα έχει που συναντιόμαστε εδώ.
Τι πιθανότητες υπάρχουν;
Μην αισθάνεσαι άσχημα
που περίμενες μία ώρα στο ασανσέρ
ελπίζοντας να με πετύχεις να φεύγω.
Γελάσαμε!
Είναι ψιλο-γελοίο που γυρνάμε στο ίδιο μέρος.
Σαν να μένουμε στην ίδια εστία.
Έχω μια τρελή ιδέα.
Δεν ξαποστέλνουμε τα αμάξια μας να γυρίσουμε με τα πόδια;
Γιατί μας πάνε άλλοι;
Στη Νέα Υόρκη είμαστε, γαμώτο. Πάμε να τη ζήσουμε.
Κάποιος από δω μέσα θέλει να βγει στον δρόμο;
- Ναι. - Φύγαμε.
Έτσι!
Ωραία θα ήταν που πήγες στην πόλη σου. Κοιμήθηκες στο κρεβάτι σου;
Μπα, την περισσότερη ώρα έβλεπα πιλότους σε μια αίθουσα προβολών.
Τίποτα καλό;
Πριν από κάναν μήνα, ίσως να 'λεγα ναι,
αλλά συνειδητοποίησα κάτι πολύ παράξενο
ενώ έβλεπα μια πανάκριβη κι απίστευτη μυθοπλασία,
δηλαδή, ότι η αλήθεια είναι πιο παράξενη απ' τη μυθοπλασία.
- Βασικά, οι σειρές ήταν... Μια χαρά. - Ναι.
Κάποιες ήταν πολύ καλές.
Δεν είναι, όμως, το ίδιο με την αλήθεια.
Τώρα γουστάρω τέτοιες μαλακίες, να 'σαι καλά!
Μ' αρέσει η αλήθεια.
Παρότι μου 'χει βγει σε κακό αμέτρητες φορές,
μ' αρέσει.
Έλα να κάνουμε μια χαζομάρα.
Θέλεις;
- Αναλόγως τι εννοείς "χαζομάρα". - Άκου τι έλεγα.
Να πάμε στο Σέντραλ Παρκ, στο καρουζέλ.
Όχι! Να κάνουμε βόλτα με άμαξα.
Θα 'ναι τελείως πολιτικώς μη ορθό και βλακωδώς διασκεδαστικό.
Αν και γενικώς τρελαίνομαι για βλακώδη διασκέδαση,
πρέπει... να σκεφτώ κάποια πράγματα αυτήν τη στιγμή.
- Καλά. - Να το κάνουμε άλλη φορά;
Είναι προσφορά περιορισμένης διάρκειας.
Σταμάτα, μωρέ! Δεν είναι!
ΣΧΟΛΗ ΓΟΥΟΛΚΟΤΣ ΝΕΑ ΥΟΡΚΗ
ΛΙΖΙ ΣΑΜΑΝΘΑ
- Γεια σου, αγάπη μου. - Τι θες εσύ εδώ;
Φέρνω πίτσα.
Έφαγα.
Αγάπη μου, πρέπει να σου μιλήσω.
Είναι εδώ η Σαμάνθα.
Πάνω που πεταγόμουν στη βιβλιοθήκη.
Γεια σου, Σαμ. Τι κάνεις, αγάπη μου;
Γεια σου, Άλεξ. Μια χαρά είμαι.
Πέρνα, μάλλον.
Έπρεπε να σου το 'χω πει ότι θα ερχόμουν.
Ναι, ίσως.
Τι;
Πω πω. Εντάξει.
Λυπάμαι που σε πλήγωσα.
Λυπάμαι τόσο πολύ.
Γιατί γίνεται τώρα αυτό;
Έχει να κάνει με τη φάση του Μιτς;
Όχι βέβαια!
Αλήθεια;
Γιατί έχεις καταρρεύσει από τότε που έφυγε,
κάνεις έναν σωρό παλαβομάρες.
Έχω καταρρεύσει;
Έτσι χαρακτηρίζεις εσύ όσα πέρασα;
Που ανακοίνωσες την Μπράντλεϊ Τζάκσον απ' το πουθενά;
Που τα κουτσομπολιά σε θέλουν να περιπλανιέσαι στους διαδρόμους;
Είναι δυνατόν να πιστεύεις τα κουτσομπολιά;
Λοιπόν. Λίζι...
ξέρω ότι πονάει αυτό.
Εσένα δεν σε πονάει. Δεν σε νοιάζει.
Τι;
Ο μπαμπάς σ' αγαπάει τόσο πολύ. Κάνει τα πάντα για σένα.
Γιατί δεν είναι αρκετά καλός;
Αγάπη μου, δεν έχει καμία σχέση με το αν είναι αρκετά καλός ο μπαμπάς!
Είναι έξυπνος, όμορφος, αστείος!
Καταξιωμένος καθηγητής πανεπιστημίου.
Έχει γράψει μπεστ σέλερ για την παγκόσμια οικονομία, το κέρατό μου!
Τα ξέρω όλα αυτά, αγάπη μου.
Τότε, πώς γίνεται να είσαι τόσο εγωίστρια;
Αχ, βρε Λίζι... Αγάπη μου. Το θέμα είναι ότι το βλέπεις μόνο
από την πλευρά που μπορείς να δεις εσύ, κι έτσι θα έπρεπε να είναι.
Μα 25 χρόνια είναι πάρα πολλά.
Ήμασταν τελείως διαφορετικοί όταν γνωριστήκαμε.
Κι απλώς...
Απλώς δεν νιώθω το ίδιο πλέον.
Κι αυτό συμβαίνει χρόνια τώρα.
Κι έχω προσπαθήσει, μωρό μου. Πραγματικά.
Και δεν φαντάζεσαι πόσο μόνη ένιωθα.
Και ξέρω πως αυτό σε εξοργίζει και σε πληγώνει.
Θέλω, όμως, να προσπαθήσεις να δεις τη συνολική εικόνα.
Δεν μπορώ αυτήν τη στιγμή, μαμά. Παραείμαι πληγωμένη και θυμωμένη!
Εντάξει. Όχι, αγάπη μου. Σε παρακαλώ.
Πάντα στηρίζαμε η μία την άλλη. Πάντα.
Είσαι το μωρό μου. Ας μην το κάνουμε αυτό τώρα.
Θέλω να φύγεις.
Δεν το πιστεύω αυτό που κάνεις.
Τι... Τι κάνω;
Δεν θα φροντίσω εσένα αυτήν τη στιγμή!
Εντάξει. Τότε, θα φύγω.
Τέλεια. Τράβα μοιράσου το με την Αμερική. Θα σε φροντίσει εκείνη.
Ε, άντε και γαμήσου, ρε μικρή! Άντε και γαμήσου!
Σοβαρά το είπες αυτό τώρα;
Ναι. Μόλις είπα "Άντε και γαμήσου"!
Και εννοώ, πώς τολμάς, γαμώτο;
Μετά απ' όλα όσα έχω κάνει κι όλα όσα σου έχω προσφέρει!
Τη ζωή μου. Την αγάπη μου. Το κορμί μου!
Έσκισα τον κόλπο μου με την κεφάλα σου!
Αναγκάστηκαν να με ράψουν!
Δεν το 'ξερες αυτό, έτσι;
Και στα κομμάτια η προσπάθεια να μείνω με τον πατέρα σου,
όταν τόσα χρόνια μου 'χε σπάσει τα νεύρα με τα συγκαταβατικά "αγάπες μου".
Μου μιλούσε σαν να ήμουν κανένα πεντάχρονο και μπούχτισα!
Μπούχτισα πια!
Θέλω ευτυχία. Την κέρδισα!
Είμαι άνθρωπος, Λίζι!
Και ξέρεις κάτι άλλο;
Μην τολμάς να με κράζεις για την καριέρα μου,
δεσποινίς Είμαι Τόσο Προοδευτική!
Ναι, ξεσκίστηκα στη δουλειά για να φτάσω εδώ που είμαι!
Και το ήθελα!
Ήθελα να γίνω κάτι. Ήθελα να σημαίνω κάτι σ' αυτόν τον κόσμο!
Δεν ήξερα ότι ήταν έγκλημα, γαμώτο!
Η ζωή δεν είναι τέλεια, μωρό μου!
Δεν πετυχαίνουμε όλα όσα θέλουμε.
Είσαι νέα. Τράβα πέτυχε τη ζωή που θες
και θα δεις τη γλύκα!
Και σταμάτα να κράζεις, να γκρινιάζεις και να κατηγορείς εμένα!
Και να πάρεις δική σου πίτσα!
Αυτή είναι δική μου. Θα την πάρω. Την κέρδισα!
- Άντε γαμήσου, ρε μαμά. - Άντε γαμήσου, μικρή!
Παρακαλώ;
Μπράντλεϊ Τζάκσον.
Αν βρεις κάποιον να επαληθεύσει την ιστορία σου...
ίσως να ενδιαφέρομαι.
Εντάξει.
Γεια σου, πιτσιρίκα.
Μιτς. Τι θες εσύ εδώ;
Κοίτα, κέρδισες κάτι από μένα.
Και τώρα ήρθε η ώρα να ανταποδώσεις τη χάρη.